Diari Oficial de la Generalitat Valenciana


Sumari del DOGV 4252, del 20-05-2002 (2002/5108)

ORDE de 10 de maig de 2002, de la Conselleria de Cultura i Educació, per la qual es modifica el catàleg d'unitats, el de llocs de treball docent, la denominació i altres aspectes de determinats centres docents públics d'Educació Infantil (2n cicle), Educació Primària i Educació Especial, de titularitat de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4252

Data del DOGV
:   20-05-2002

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2002/5108


Data del document
:   10-05-2002

Organisme emissor
:   Conselleria de Cultura i Educació

Tipus de document
:   Ordre

Correcció d'errades

Anàlisi jurídica

 Descriptors 

:   * educació preescolar
    * qualificació del personal
    * educació especial
    * catàleg
    * administració del personal
    * personal docent
    * personal
    * ensenyament primari

ORDE de 10 de maig de 2002, de la Conselleria de Cultura i Educació, per la qual es modifica el catàleg d'unitats, el de llocs de treball docent, la denominació i altres aspectes de determinats centres docents públics d'Educació Infantil (2n cicle), Educació Primària i Educació Especial, de titularitat de la Generalitat Valenciana. [2002/X5108]
  
El Decret 233/1997, de 2 de setembre (DOGV de 08.09.1997), del Govern Valencià, va aprovar el vigent Reglament Orgànic i Funcional de les escoles d'Educació Infantil i dels col·legis d'Educació Primària. De conformitat amb el que establix l'article primer, la Conselleria de Cultura i Educació, per mitjà d'orde, pot crear o suprimir unitats, així com modificar la xarxa de centres existents en funció de la planificació de les ensenyances.
  
L'Orde de 10 de gener de 1997 (DOGV de 24.01.1997), de la Conselleria de Cultura i Educació, establix les plantilles-tipus de les escoles d'Educació Infantil (2n. Cicle) i col·legis d'Educació Primària públics, de titularitat de la Generalitat Valenciana, determinant els llocs de treball docent que corresponen als centres dels nivells assenyalats, atenent el seu nombre d'unitats.
  
Les ordes de 21 de gener de 1997 (DOGV de 28.01.1997) i de 17 de març de 2000 (DOGV de 29.05.2001), de la Conselleria de Cultura i Educació, van actualitzar, respectivament, el catàleg d'unitats i el de llocs de treball docent de tots els centres públics d'Educació Infantil (2n. Cicle), Educació Primària i Educació Especial que configuraven la xarxa pública de titularitat de la Generalitat Valenciana. Amb posterioritat, estes ordes han experimentat modificacions parcials, a l'objecte d'ajustar l'oferta i la demanda.
  
L'Orde de 25 de febrer de 2002 (DOGV de 05.03.2002), ha sigut l'última d'estes disposicions legals que ha modificat les anteriors, establint en la disposició final tercera que els efectes s'entendran referits a partir del començament del curs escolar 2002/03. Com que en el seu annex s'han detectat errades, quan, amb posterioritat a la publicació, han sorgit necessitats d'atenció recomanable, s'ha revisat l'expedient i s'han determinat les modificacions procedents. En conseqüència, es considera convenient la seua derogació, de forma que totes les variacions del catàleg, amb efectes a partir del curs 2002/03 siguen especificades en una nova disposició legal.
  
Vists els expedients i estudiades les propostes efectuades per les direccions territorials de Cultura i Educació d'Alacant, Castelló i València.
  
Fent ús de les atribucions que em conferix l'article 35 de la Llei 5/1983, de 30 de desembre, de Govern Valencià;
  
ORDENE
  
Primer
  
Es modifica parcialment el catàleg d'unitats, el de llocs de treball docent, la denominació i altres aspectes dels centres docents públics d'Educació Infantil (2n. Cicle), Educació Primària i Educació Especial, de titularitat de la Generalitat Valenciana, d'acord amb les especificacions contingudes en l'annex de la present orde.
  
Segon
  
Tots els centres assenyalats en l'annex, el nombre d'unitats d'Educació Primària dels quals siga inferior a cinc, a més dels llocs de treball catalogats, disposaran d'un altre professorat especialista itinerant, la creació dels quals es produirà per orde d'esta Conselleria.
  
DISPOSICIÓ ADDICIONAL
  
La present disposició s'inscriurà al Registre de Centres Docents de la Comunitat Valenciana.
  
DISPOSICIÓ DEROGATÒRIA
  
Queda derogada l'Orde de 25 de febrer de 2002 (DOGV núm. 4203, de 05.03.2002), de la Conselleria de Cultura i Educació, per la qual es modifica el catàleg d'unitats, el de llocs de treball docent, la denominació i altres aspectes, de determinats centres docents públics d'Educació Infantil (2n. cicle), Educació Primària i Educació Especial, de titularitat de la Generalitat Valenciana.
  
DISPOSICIONS FINALS
  
Primera
  
Autoritze la Direcció General de Personal perquè, per mitjà de la corresponent resolució, puga modificar la relació de llocs de treball d'aquells centres en què, sense produir-se cap modificació en les seues unitats, esta siga necessària com a conseqüència de l'anàlisi de les seues dades d'escolarització.
  
Segona
  
Autoritze les direccions generals de Règim Econòmic, de Centres Docents, de Personal i d'Ordenació i Innovació Educativa i Política Lingüística, perquè, en l'àmbit de les seues respectives competències, adopten totes les mesures necessàries per a l'execució del que disposa esta orde.
  
Tercera
  
Esta orde entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a partir del començament del curs escolar 2002-2003.
  
Quarta
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar, potestativament, recurs de reposició, o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura i Educació, en el termini d'un mes a comptar de l'endemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos des de l'endemà de la publicació.
  
València, 10 de maig de 2002
  
El conseller, p.s.r. (art. 4.1 del Decret 111/2000,
  
DOGV núm. 3798 de 21 de juliol),
  
la subsecretària,